Tfue

**Turner Ellis Tenney** (fonetski: *Turner Elis Tenīj*; rođen 2. januara 1998), poznatiji po svom pseudonimu **Tfue** (fonetski: *Ti-fju*), američki je Twitch-strimer, Jutjuber, gejmer i internetska ličnost. Tfue je najbolje poznat po igranju i strimovanju igre Fortnite i prepoznat je kao jedan od najboljih igrača u igri. Trenutno strima druge igre, uključujući *Call of Duty: Warzone*. Od oktobra 2020., Tfue je po praćenju 2. najpopularniji strimer na Twitchu sa preko 9.1 miliona pratilaca.

## Rani život 
Turner je rođen u Indian Rocks Beachu na Floridi. Ima dva brata, Jacka i Pierca i sestru Alexandru. Njegov stariji brat Jack također je poznati Jutjuber pod nazivom *JOOGSQUAD PPJT*. Na svom YouTube kanalu objavio je stari video o Turnerovom skimboardingu u oktobru 2010. godine, kada je Turner imao samo 12 godina. Pohađao je srednju školu samo sedmicu dana, te se nakon toga kućno-školovao. U 2019. godini, on i njegov dobar i blizak prijatelj Cloakzy su se preselili u New Jersey.

## Karijera 
Prije nego što se uspio proslaviti, Turner je bio poznat na Twitch-u po igranju igre *Destiny* i *Z1 Battle Royale (H1Z1)* kao profesionalni igrač grupe *Denial Esports* i ''PlayerUnknown's Battlegrounds* kao profesionalni igrač grupe *Rogue.* Turner je prešao na *Fortnite Battle Royale* nakon što je igra "eksplodirala" od popularnosti. Turner se kasnije pridružio FaZe Clanu, profesionalnoj esports-organizaciji 30. aprila 2018. Nakon što se pridružio FaZe-u, natjecao se u seriji sedmičnih turnira pod nazivom *Friday Fortnite*, čiji je domaćin bio *UMG*. Sa njegovim saigračem Dennisom "Cloakzy" Leporeom osvojio je mnogo turnira čime je stavljen u središte pozornosti i stekao je masovno praćenje, prikupljajući milion pretplatnika na YouTubeu za mjesec dana. Od tada je Turner smatran *jednim od najboljih igrača Fortnitea*. Nije prestao impresionirati, kasnije osvojivši dvije solo-serije *Fall Skirmisha* zaredom. Tfue i Cloakzy pobijedili su u *Fall Skirmish Series - Week 6* finalu, uzevši nagradni fond u iznosu od 515 hiljada dolara. 2019. godine, Turner se kvalifikovao za solo takmičenje za Svjetsko prvenstvo u Fortniteu održanog u julu 2019., pobjeđujući North America East (NA East): Week 3 konkurenciju. Tokom Svjetskog prvenstva 2019. u New Yorku, Turner  nije najbolje prošao na solo-takmičenju, osvojivši tek 67. mjesto od 99 i nagradni fond od 50 hiljada dolara.

## Dobrotvorni rad 
Nakon što je Turner osvojio *UMG Friday Fortnite turnir* 8. juna 2018. godine, on je tweetovao da je donirao 5,000 dolara od njegove novčane nagrade za dječiju istraživačku bolnicu St. Jude.

## Kontroverze 
U maju 2018. godine Turner je suspendovan na Twitchu na 30 dana nakon što je izrekao rasnu uvredu uživo na streamu (izgovorio je riječ *Coon* što je uvreda za američke crnce, ali je tu riječ koristio za jedan skin u Fortniteu koji liči na Rakuna).

Dana 2. jula 2018. godine, Turner je dobio trajnu suspenziju za svoj *Epic Games korisnički račun''. Razlog njegove suspenzije bila je prodaja i kupovina Epic Games korisničkih računa, što je uvjetima i odredbama Epic Gamesa zabranjeno. Sedmicu kasnije, Turner je banovan na Twitchu ponovo, ovaj put na 14 dana. Razlog suspenzije nije poznat, ali postoji mnogo nagađanja i teorija. FaZe Clan odgovorio je na Twitteru rekavši da nisu uzimali novac od njegovih turnirskih dobitaka, Twitch i YouTube prihode i prihod sa njegovih drugih platformi. Također su rekli da su "uzeli 60,000 dolara od njegovih brendiranih videozapisa" i ponudili Turneru "višestruki poboljšani ugovor, pri čemu je 100% novca trebalo otići Turneru, ali on ih je sve odbio ili ignorisao". Početkom augusta 2019., ovaj put FaZe Clan podnio je tužbu protiv Turnera.

## Također pogledajte 
* Fortnite
* FaZe Clan
* Twitch.tv

## Reference 
Kategorija:Rođeni 1997.
Kategorija:Živi ljudi
Kategorija:YouTube ličnost
Kategorija:Strimeri na Twitchu